text: Spellerberg tilbage i landsholds-varmen
  10 marts 2016 kl. 08.48
  Bo Spellerberg er blandt de 28 spillere til den bruttotrup, som er udtaget OL-kvalifikationskampene mod Kroatien, Norge og Bahrain.
  I august måned er der OL i Rio de Janeiro, og de danske håndboldherrers deltagelse afhænger af tre kampe i april måned, nemlig OL-kvalifikationskampene mod Kroatien, Norge og Bahrain, der spilles den 8.-10. april i Jyske Bank Boxen i Herning.
  Ifølge reglerne skal der en måned før første kamp indsendes 28 navne til det Internationale Håndboldforbund (IHF), og det er fra denne bruttoliste, den endelige trup skal udtages fra - og blandt de 28 navne er altså Bo Spellerberg fra KIF Kolding København, der sammen med klubkammeraten Magnus Landin er de eneste syd_ og sønderjyske spillere i truppen.
  